19 Le mehleng ena, ha bahlanka ba Jehova ba hlorisoa ka lebaka la lebitso la Jesu ba bile ba thulana le liteko baa mamella ebile ba lula ba thabile. (Bala Jakobo 1:2-4.) Joaloka baapostola, ha se hore re thabisoa ke ho utloisoa bohloko. Empa haeba re lula re tšepahalla Molimo ha re thulana le liteko, o tla re thusa hore re mamelle. Ka mohlala, ka August 1944, puso ea khatello e ile ea romela mor’abo rona Henryk Dornik le ngoan’abo kampong ea mahloriso. Bahanyetsi ba bona ba ile ba re: “Batho bana ba manganga, ha ho letho leo ba le lumelang. Ba thabisoa ke ho shoela tumelo.” Mor’abo rona Dornik o re: “Le hoja ke ne ke sa khahloe ke ho bolaeloa tumelo ea ka, ke ne ke thabisoa ke ho ba sebete le ho lula ke tšepahalla Jehova. . . . Lithapelo tse tlohang botebong ba pelo li ile tsa nkatametsa haufi le Jehova, ’me ho ile ha bonahala hore Jehova ke Mothusi ea tšepahalang.”